Ο ώμος είναι μια ιδιαίτερα σύνθετη άρθρωση. Συμμετέχουν οστά, τένοντες και σύνδεσμοι, τα οποία υφίστανται χρόνιες φθορές, αλλά και τραυματισμούς. Πολλές από τις παθήσεις του ώμου μπορούν πια να αντιμετωπιστούν αρθροσκοπικά. Πιο συγκεκριμένα, με την αρθροσκοπική χειρουργική του ώμου μπορεί να γίνει:
Συρραφή τενόντων (υπερακανθίου, υποπλατίου, υπακανθίου).
Τενόδεση–Τενοτομή μακράς κεφαλής δικεφάλου.
Αντιμετώπιση εξαρθρήματος ώμου.
Αντιμετώπιση συνδρόμου πρόσκρουσης με ακρωμιοπλαστική.
Αντιμετώπιση κακώσεων του αρθρικού χόνδρου (χονδροπάθειες).
Αφαίρεση ελευθέρων σωμάτων.
Αντιμετώπιση καταγμάτων ώμου.
Λήψη αρθρικού υμένα για βιοψία.